
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 21 

5 Φεβρουάριου 2007 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 1 της 30.1.2007 
Έγκριση εγκατάστασης βιομηχανίας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις των άρθρων 56 παρ. 3 και 57 του ν. 998/ 
1979 «Περί προστασίας των δασών και των δασικών εν 
γένει εκτάσεων της Χώρας» (ΦΕΚ Α' 289). 

2. Τις διατάξεις του εκτελεστικού π.δ. 189/1981 (ΦΕΚ 
Α' 54). 

3. Την υπ’ αριθμ. 155302/2.8.2005 κοινή υπουργική από¬ 
φαση «Εγκριση περιβαλλοντικών όρων α) για τη λει¬ 
τουργία της Γενικής Μεταλλευτικής και Μεταλλουργικής 
Ανωνύμου Εταιρείας «ΓΜΜΑΕ ΛΑΡΚΟ» που βρίσκεται 
στη Λάρυμνα του Ν. Φθιώτιδας, λόγω εκσυγχρονισμού 
και β) για την κατασκευή του έργου χερσαίας διάθε¬ 
σης της σκωρίας ηλεκτροκαμίνων που παράγεται στο 
μεταλλουργικό συγκρότημα της ΓΜΜΑΕ ΛΑΡΚΟ, σε 
γήπεδο εμβαδού 807 στρεμμάτων, στη θέση «Κορυφή 
Κόκκινη» του Δήμου Οπουντίων Ν. Φθιώτιδας». 

4. Την υπ’ αριθμ. 2903/20.6.2006 αίτηση της ΓΜΜΑΕ 
ΛΑΡΚΟ για παραχώρηση δημόσιας δασικής έκτασης, για 
τη δημιουργία χώρου απόθεσης της σκωρίας Η/Κ του 
μεταλλουργικού της συγκροτήματος, στη θέση «Κορυφή 
Κόκκινη» Δήμου Οπουντίων Ν. Φθιώτιδας. 

5. Το από 9.11.2006 νέο έγγραφο της ΓΜΜΑΕ ΛΑΡΚΟ 
για παραχώρηση, για τον ίδιο λόγο, δημόσιας δασικής 
έκτασης 413.323,38 τ.μ. 

6. Τα στοιχεία του σχετικού φακέλου που συνοδεύουν 
το πιο πάνω αίτημα και 

7. Την υπ’ αριθμ. 103416/4317/21.12.2006 εισήγηση του 
Υπουργού Αγροτικής Ανάπτυξης και Τροφίμων, απο¬ 
φασίζει: 

1. Εγκρίνει την εγκατάσταση και κατάληψη από την 
«ΓΜΜΑΕ ΛΑΡΚΟ», βιομηχανία παραγωγής σιδηρονικε- 
λίου, δημόσιας δασικής έκτασης, εμβαδού 413.323,38τ.μ., 
στη θέση «Κορυφή Κόκκινη» Δήμου Οπουντίων Ν. Φθιώ¬ 
τιδας, ως εμφανίζεται υπό στοιχεία Τ2, Β, Γ, Δ, Ε, Ζ, Η, Θ, 
I, Κ, Λ, Μ, Ν, Ξ, Ο, Α35, Α33, Α32, Α31, Α30, Α29, Α28, Α27, 
Α26, Α25, Α24, Α23, Α22, Α21, Α20, Α19, Α18, Α17, Α16, Α15, 
Α14, Α13, Α12, Α11, Α10, Α9, Α8, Α7, Α6, Α5, Α4, Α3, Α2, Α1, 
Π, Α, Τ3, Τ4, ΤΙ, Τ2 στο από Σεπτεβρίου 2006 τοπογρα¬ 


φικό διάγραμμα (αριθμός σχεδίου 3) του τοπογράφου 
μηχανικού Νικολάου Κ. Μελά, προκειμένου να αποτίθεται 
η σκωρία ηλεκτροκαμίνων που παράγεται στο μεταλ¬ 
λουργικό συγκρότημά της στη Λάρυμνα. Σχετική είναι 
και η επισήμανση, στο από Ιουνίου 2006 τοπογραφικό 
διάγραμμα του παραπάνω μηχανικού, του Προϊσταμένου 
της Γ ενικής Δ/νσης Ανάπτυξης και Προστασίας Δασών 
και Φυσικού Περιβάλλοντος, με την οποία διευκρινίζεται 
ότι η παραχωρούμενη έκταση εμπίπτει στα όρια της 
αρχικώς αιτηθείσας έκτασης. 

2. Η δασική έκταση στην οποία εγκρίνεται η από¬ 
θεση της σκωρίας, θεωρείται ως επέκταση της ήδη 
υφιστάμενης βιομηχανικής εγκατάστασης της ΓΜΜΑΕ 
ΛΑΡΚΟ, αποκλειστικά και μόνο για απόθεση σκωρίας 
χωρίς δυνατότητα ανέγερσης νέων βιομηχανικών εγκα¬ 
ταστάσεων. 

3. Καθορίζουμε το αντάλλαγμα χρήσης για 15 έτη σε 
0,58 ευρώ ανά τετραγωνικό μέτρο, ήτοι συνολικά σε 
239.727,56 ευρώ, του χώρου θεωρουμένου ως επέκτα¬ 
ση της ήδη υφιστάμενης βιομηχανικής εγκατάστασης. 
Μετά την πάροδο του χρόνου αυτού καταβάλλεται νέο 
αντάλλαγμα για όσο χρόνο ήθελε ζητηθεί η παράταση 
της χρήσης. 

4. Πριν τη σύνταξη σχετικού πρωτοκόλλου εγκατά¬ 
στασης η εταιρεία υποχρεούται να προσκομίσει σχετικό 
τριπλότυπο καταβολής εφάπαξ, υπέρ του ειδικού Φο¬ 
ρέα Δασών, του καθορισθέντος ανταλλάγματος χρήσης 
(ευρώ 239.727,56). 

5. Η εγκατάσταση στην έκταση, για την οποία χορη¬ 
γείται η παρούσα έγκριση, θα γίνει ως ορίζει η παρ. 
2 του άρθρου 8 του π.δ 189/1981 (ΦΕΚ Α' 54). Με την 
εγκατάσταση τεκμαίρεται αμάχητα ότι ο παραχωρη- 
σιούχος αποδέχεται όλους τους όρους, που τίθενται 
δια της παρούσης. 

6. Το Δημόσιο, ουδεμία ευθύνη υπέχει δί εκνίκησιν 
τρίτου εν άλω ή εν μέρει, επί της εκτάσεως που εγκρί- 
νεται η επέμβαση, ισχύουν δε, σε περίπτωση εκνική- 
σεως, όσα ορίζει η παρ. 2 εδάφ. δ' του άρθρου 7 του 
π.δ. 189/1981. 

7. Η ΓΜΜΑΕ ΛΑΡΚΟ υποχρεούται: 

α) Στην αναδάσωση συνεχόμενης ή εγγύς κείμενης 
έκτασης εμβαδού 828,00 στρεμμάτων. Η αναδάσωση 
θα πραγματοποιηθεί σταδιακά μέσα σε 10 χρόνια από 
την εγκατάσταση, σε έκταση που θα υποδείξει η δασική 
υπηρεσία, σε εκτέλεση σχετικής μελέτης, θεωρημένης 
και εγκεκριμένης αρμοδίως, υπό την επίβλεψη του Δα¬ 
σαρχείου Αταλάντης. 







472 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β) Στη λήψη αποτελεσματικών μέτρων για την αντι¬ 
μετώπιση περιβαλλοντικών προβλημάτων που θα προ- 
κύψουν από τις αποθέσεις της σκωρίας, με την πλήρη 
συμμόρφωσή της στους όρους που έθεσε η υπ’ αριθμ. 
155302/2.8.2005 κοινή υπουργική απόφαση έγκρισης πε¬ 
ριβαλλοντικών όρων. 

γ) Να προβεί στην πραγματοποίηση του επιδιωκόμενου 
σκοπού σταδιακά ως ορίζει η υπ’ αριθμ. 15530/2.8.2005 
κοινή υπουργική απόφαση έγκρισης περιβαλλοντικών 
όρων χωρίς παρεκκλίσεις. 

δ) Να λαμβάνει όλα τα απαραίτητα προληπτικά και 
κατασταλτικά μέτρα ασφαλείας κατά τους ισχύοντες 
δασικούς κανονισμούς, ως και τις υποδείξεις της Δα¬ 
σικής Υπηρεσίας. 

ε) Να τηρεί όλες τις υποχρεώσεις που τίθενται, οι 
οποίες βαρύνουν και τους τυχόν διαδόχους της. 

στ) Να θέσει κτιστά ορόσημα στις κορυφές του πο¬ 
λυγώνου που αποτυπώνει την έκταση, επί της οποίας 


παρέχεται η συγκεκριμένη έγκριση, σύμφωνα με τις 
υποδείξεις της δασικής υπηρεσίας, εντός τριών (3) μη¬ 
νών από της εγκαταστάσεως. 

8. Η μη συμμόρφωση με τους ανωτέρω όρους, συνεπά¬ 
γεται την ανάκληση του πρωτοκόλλου εγκατάστασης, 
την επίδοση της ανάκλησης εις την δικαιούχο και την 
κοινοποίηση πρωτοκόλλου διοικητικής αποβολής. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2007 

Ο ΠΡΩΘΥΠΟΥΡΓΟΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 
Ακριβές Αντίγραφο 

Ο Γ ενικός Γ ραμματέας της Κυβέρνησης 
ΑΡΓΥΡΙΟΣ ΚΑΡΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

